हौसला या हिम्मत एक सिक्के के दो पहलू हैं। मोटिवेशन की सारी थ्योरी इन्हीं के इर्द-गिर्द घूमती हैं। ये इन्सान की वो फितरत है जो नामुमकिन को भी मुमकिन बनाने का माद्दा रखती है। जो भी उठा है इसी के बूते उठा है और जो नहीं उठ सका उसमें शायद इसकी कमी थी। कुछ लोग खुद हौसला रखते हैं पर दूसरों को नहीं दे पाते वहीं कुछ लोग दूसरों को हौसला देते हैं पर खुद नहीं रख पाते। पहले को रिजर्व और दूसरे को सोशल कह सकते हैं। दोनों में बेहतर कौन है ये बिहेवियर सांइस के शोध का विषय है। कहते हैं सकारात्मक सोच हौसला या हिम्मत जुटाने का सबसे अच्छा श्रोत है। सोच हमें अपने चारों तरफ के वातावरण से मिलती है पर यह भीतर से भी आती है चूंकि भीतर का बाहर और बाहर का भीतर प्रभाव पड़ता है इसलिए हमारी सोच भी सकारात्मक से नकारात्मक और नकारात्मक से सकारात्मक होती रहती है। सामान्य स्थिति में बाहर का भीतर पर ज्यादा प्रभाव पड़ता है ईसीलिए हमारा खुशियां हमारी सोच अक्सर दूसरों की मेहरबानी पर निर्भर करती है। जब हम किसी की मेहरबानी पर जीते हैं तो हम में हिम्मत या हौसला नहीं होता और जो होता है उसे डर कहते हैं भला डर के सहारे कभी कोई ऊंचा उठ सकता है? बुद्ध ने इसे समझा था और कहा था ” अपो दीपो भव:” अपने दीपक आप बनें। इसे आत्मसात करिये और खुद के बनाए डर से ऊपर उठिये..